วาติกัน-วัดโพธิ์ มิตรภาพระหว่างศาสนา
วัดโพธิ์ จัดทำหนังสือประวัติศาสตร์เชื่อมสายสัมพันธ์ถวาย โป๊บฟรานซิส,นับถอยหลังอีก 21 วัน,ถือเป็นโอกาสสำคัญและเป็นมงคลของประเทศไทยอีกครั้ง,เมื่อ ,สมเด็จพระสันตะปาปาฟรานซิส, ประมุขแห่งคริสตจักรนิกายโรมันคาทอลิก และพระประมุขแห่งนครรัฐวาติกัน จะเสด็จเยือนราชอาณาจักรไทยอย่างเป็นทางการ ระหว่างวันที่ 20-23 พ.ย.2562 ตามคำเชิญของรัฐบาลไทยและสภาประมุขบาทหลวงโรมันคาทอลิกแห่งประเทศไทย,ถือเป็นการเยือนประเทศไทยเป็นครั้งแรกในสมณสมัยของพระองค์, และนับเป็นการเสด็จเยือนประเทศไทยของสมเด็จพระสันตะปาปา ครั้งที่ 2 โดยครั้งแรกเกิดขึ้นเมื่อปี 2527 หรือเมื่อ 35 ปีที่แล้ว สมเด็จพระสันตะปาปายอห์น ปอล ที่ 2 เสด็จเยือนประเทศไทยอย่างเป็นทางการในฐานะพระราชอาคันตุกะ,เป้าหมายของการมาเยือนของโป๊บฟรานซิสคือ เพื่อจาริกสันติภาพ และฉลองครบ 50 ปี ความสัมพันธ์ทางการทูตไทย-วาติกัน,ที่สำคัญยังทรงร่วมยินดีในโอกาสพระราชพิธีบรมราชาภิเษกของในหลวงรัชกาลที่ 10 อีกด้วย,ขณะที่ในส่วนของพระพุทธศาสนา ในนามของคณะสงฆ์ไทยก็รอต้อนรับการเยือนของ ,โป๊บฟรานซิส, เพราะระหว่าง 2 ศาสนา,มีความสัมพันธ์อันดีมาแต่อดีตอันยาวนาน ตั้งแต่ครั้งที่ ,สมเด็จพระวันรัต (ปุ่น ปุณณสิริมหาเถร), เจ้าอาวาสวัดพระเชตุพน-วิมลมังคลาราม (วัดโพธิ์) ซึ่งต่อมาได้รับโปรดเกล้าฯ สถาปนาเป็น ,สมเด็จพระสังฆราช, องค์ที่ 17 แห่งกรุงรัตนโกสินทร์ ได้เดินทางไปเยือนสำนักวาติกัน ตามคำอาราธนาของ สมเด็จพระสันตะปาปาปอลที่ 6 ประมุขแห่งคริสตจักรโรมันคาทอลิก เมื่อวันที่ 5 มิ.ย.2515 หรือเมื่อ 47 ปีที่แล้ว ซึ่งนับเป็นปรากฏการณ์ครั้งสำคัญและเป็นครั้งแรกของพระภิกษุชาวไทย,ทั้งนี้ สำนักวาติกันได้บันทึกภาพการพบกันครั้งนั้นด้วยภาพวาดสีน้ำมันขนาดใหญ่ ติดตั้งไว้ ณ กระทรวงว่าด้วยความสัมพันธ์ระหว่างศาสนา นครรัฐ วาติกัน จนถึงปัจจุบัน,เมื่อคณะสงฆ์วัดพระเชตุพนฯทราบข่าวการเสด็จเยือนประเทศไทยของ ,สมเด็จพระสันตะปาปาฟรานซิส, ต่างรู้สึกปีติยินดียิ่ง เพราะที่ผ่านมามิตรภาพระหว่าง, นครรัฐวาติกันกับวัดโพธิ์, ถือว่ามีมาอย่างยาวนาน นอกจากการเยือนของ ,สมเด็จพระวันรัต, เจ้าอาวาสวัดพระเชตุพนฯแล้ว คณะสงฆ์วัดโพธิ์ยังได้รับพระเมตตาให้ปริวรรต (แปล) คัมภีร์พระมาลัย ซึ่งเป็นของที่ระลึกที่ พระบาทสมเด็จพระปกเกล้าเจ้าอยู่หัว รัชกาลที่ 7 ถวาย สมเด็จพระสันตะปาปาปิอุสที่ 11 เมื่อครั้งเสด็จประพาสยุโรปเมื่อปี 2477 และนำไปถวายแด่ สมเด็จพระสันตะปาปาฟรานซิส เมื่อกลางปี 2561 ปัจจุบันคัมภีร์พระมาลัยได้มีการแปลอีก 7 ภาษา รวมภาษาไทยเป็น 8 ภาษา ถูกนำไปเปิดแสดงที่พิพิธภัณฑ์แห่งนครรัฐวาติกันให้นักท่องเที่ยวทั่วโลกได้ชม ,พระราชปริยัติมุนี, (เทียบ สิริญาโณ ป.ธ.9) ผช.เจ้าอาวาสวัดพระ เชตุพนวิมลมังคลาราม หรือวัดโพธิ์ เปิดเผยถึงความสัมพันธ์ระหว่างพุทธศาสนากับคริสตจักร,ถัดจากนั้นเมื่อวัดโพธิ์จัดงาน ,สมโภชพระอาราม230 ปี, สำนักวาติกันก็ได้มอบผู้แทนและคณะเดินทางมาร่วมงานสมโภชวัด และหลังจากนั้นไม่นาน คณะสงฆ์วัดโพธิ์ก็ได้รับนิมนต์ให้เข้าร่วมประชุม เรื่อง ,ศาสนากับเป้าหมายการพัฒนาที่ยั่งยืน (SDGs), ที่นครรัฐวาติกันร่วมกับองค์การสหประชาชาติจัดขึ้น เมื่อวันที่ 7-9 มี.ค. 2562 ถัดมาวันที่ 17 มี.ค. 2562 คณะสงฆ์วัดโพธิ์ได้ร่วมแสดงมุทิตาในพิธีฉลองครบรอบปีที่ 6 แห่งสมณสมัยของ สมเด็จพระสันตะปาปาฟรานซิส ณ อาสนวิหารอัสสัมชัญ กรุงเทพฯ,และนั่นแสดงให้เห็นอย่างชัดเจนถึงความสัมพันธ์ระหว่างวัดโพธิ์กับวาติกันที่มีมาอย่างต่อเนื่อง,การเยือนประเทศไทยของโป๊บฟรานซิส คณะสงฆ์วัดโพธิ์ได้รับโอกาสให้เข้าเฝ้าในช่วงเสด็จไปทรงเยี่ยมสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ณ วัดราชบพิธฯ ดังนั้น พระธรรมรัตนากร เจ้าอาวาสวัดโพธิ์ ได้มอบหมายให้พระราชรัตนสุนทร (วินัย) และคณะสงฆ์วัดโพธิ์ จัดทำหนังสือที่ระลึก วาติกัน-วัดโพธิ์ มิตรภาพระหว่างศาสนา เพื่อถวายแด่สมเด็จพระสันตะปาปาฟรานซิส และมอบให้แก่คณะผู้ติดตาม หนังสือเล่มนี้ได้รวบรวมข้อมูลเกี่ยวกับความสัมพันธ์ระหว่างวาติกัน-วัดโพธิ์ เริ่มตั้งแต่ที่สมเด็จพระวันรัต เจ้าอาวาสวัดพระเชตุพนฯ เยือนสำนักวาติกัน ในขณะที่ท่านเดินทาง ท่านได้บันทึกรายละเอียดไว้ ชื่อ สู่สำนักวาติกัน บันทึกการเดินทางครั้งนั้น ถือว่าเป็นข้อมูลสำคัญที่ทำให้ทราบเรื่องราวทางประวัติศาสตร์ที่เกิดขึ้น ณ สำนักวาติกัน ย้อนหลังไปเมื่อ 47 ปีที่แล้ว นับว่าเป็นบันทึกที่มีคุณค่ายิ่ง เพราะมีเรื่องราวที่สืบเนื่องมาถึงปัจจุบัน พระราชปริยัติมุนี, ระบุ,ในหนังสือ วาติกัน-วัดโพธิ์ มิตรภาพระหว่างศาสนา จัดพิมพ์เป็น 3 ภาษาคือ ไทย-อังกฤษ-อิตาลี รวมอยู่ในเล่มเดียวกัน ซึ่งได้รับความร่วมมืออย่างดียิ่งจากศูนย์การแปลและการล่าม มหาวิทยาลัยมหิดล จัดเรียบเรียงข้อมูลเป็นภาษาอังกฤษและภาษาอิตาลี,การพิมพ์หนังสือเล่มนี้นับเป็นครั้งพิเศษในโอกาสอันเป็นมิ่งมงคล ที่สมเด็จพระสันตะปาปาฟรานซิสเสด็จเยือนประเทศไทยอย่างเป็นทางการ เพื่อสันติภาพและมิตรภาพระหว่างศาสนา,ทีมข่าวศาสนา, มองว่านี่คือโอกาสสำคัญยิ่งของประเทศไทย ที่มีผู้นำทางศาสนาระดับโลกมาเยือน,เพราะสิ่งสำคัญที่สุดในการมาเยือนของโป๊บฟรานซิส นอกจาก ตอกย้ำความสัมพันธ์ระหว่างประเทศไทยกับคริสตจักร ที่มีมายาวนานกว่า 475 ปีแล้ว,ยังเป็นเสมือน สาส์น ที่พระองค์จะสื่อสารถึงความสัมพันธ์อันดีระหว่าง 2 ศาสนาที่จะมั่นคงและยั่งยืนสืบไป.,ทีมข่าวศาสนา
เมื่อ สมเด็จพระสันตะปาปาฟรานซิส ประมุขแห่งคริสตจักรนิกายโรมันคาทอลิก และพระประมุขแห่งนครรัฐวาติกัน จะเสด็จเยือนราชอาณาจักรไทยอย่างเป็นทางการ ระหว่างวันที่ 20-23 พ.ย.2562 
สกู๊ปการศึกษา,ทีมข่าวศาสนา,วาติกัน,วัดโพธิ์,สมเด็จพระสันตะปาปาฟรานซิส,โป๊บฟรานซิส,หนังสือประวัติศาสตร์,การศึกษา